«***10 про́стых п’ес для фартэпія́на***» (польск.: 10 Łatwych Utworów Na Fortepian, англ.: 10 Easy Pieces for Piano) — альбом Збігнева Прайснера, які змяшчае 10 кампазіцый для фартэпіяна. Выканаўцам твораў выступіў польскі кампазітар, джазавы піяніст і музычны прадзюсар Лешак Можджар. Альбом быў упершыню выдадзены ў 1999 годзе польскім лэйблам Pomaton EMI пад назвай «*10 Łatwych Utworów Na Fortepian*», праз год EMI Classics зрабіла еўрапейскі рэліз альбома з англійскай назвай «*10 Easy Pieces for Piano*».

Спіс кампазіцый
---------------

| № | Назва | Працягласць |
| --- | --- | --- |
| 1. | «A Good Morning Melody» (польск.: Melodia Na Dzień Dobry) | 04:19 |
| 2. | «Meditation» (польск.: Zaduma) | 05:57 |
| 3. | «To See More» (польск.: Widzieć Więcej) | 04:11 |
| 4. | «Talking To Myself» (польск.: Rozmowa Z Samym Sobą) | 07:04 |
| 5. | «The Art Of Flying» (польск.: Sztuka Latania) | 03:58 |
| 6. | «About Passing» (польск.: O Przemijaniu) | 05:29 |
| 7. | «Farewell» (польск.: Pożegnanie) | 05:11 |
| 8. | «A Tune A Day» (польск.: Już Gram) | 04:30 |
| 9. | «Greetings From Pamalican» (польск.: Pozdrowienia Z Pamalican) | 08:06 |
| 10. | «A Good Night Melody» (польск.: Melodia Na Dobranoc) | 04:43 |

Крыніцы натхнення
-----------------

Разважаючы пра крыніцы натхнення ў сваёй творчасці Прайснер адзначае: «*Куды важней тое, з кім вы праводзіце час і што вас натхняе. Асабіста для мяне музыка не з’яўляецца крыніцай натхнення. Я цікаўлюся літаратурай, філасофіяй, жыццём, жывапісам, людзьмі. Мне давялося расці сярод народнай музыкі. Яна запамінальная, і з яе можна многае пачарпнуць. Але калі ты пішаш музыку, то ніколі не можаш сказаць скуль яна бярэцца*».

Натхненнем для «*10 простых п’ес для фартэпіяна*» паслужыла ўласная рэакцыя Прайснера на поспех «*Рэквіема па маім сябры*». «*Мне вельмі падабаецца кантраснасць, і, стварыўшы музыку такога манументальнага маштабу, я хацеў зрабіць нешта простае. Да таго ж мне падабаецца фартэпіяна. І мне здаецца, што адной з форм музыкі, якая можа быць адначасова і простай, і складанай — з’яўляецца фартэпіяннае сола. Я вельмі люблю ўсю музыку, запісаную Кітам Джарэтам[en], асабліва славуты „Кёльнскі канцэрт[en]". Калі я слухаў яго ўпершыню шмат гадоў таму, гэта сталася выдатным досвед для мяне. Магчыма, менавіта гэта натхніла мяне на стварэнне нечага падобнага*».

Іншым натхненнем, паводле слоў Прайснера, было яго сяброўства з піяністам Лешакам Можджарам, выпускніком Гданьскай музычнай школы, які даваў класічныя канцэрты, выконваючы іх разам з выдатнымі польскімі джазавымі музыкантамі Томашам Станко і Збігневам Намыслоўскім, а таксама запісаў свае ўласныя інтэрпрэтацыі фартэпіянных п’ес Шапэна. «*Я лічу яго вялікім талентам*», — адзначае Прайснер. — «*Я знаёмы з ім многія гады. Упершыню мы працавалі з ім разам над саўндтрэкам для фільма Луі Маля „Шкода", пазней — над музыкай для дакументальнага тэлесерыялу BBC „People's Century[en]". Але штораз, даючы яму ноты, я адчуваў, што абмяжоўваю яго ў нечым, не даю яму паказаць, на што ён здольны. Таму ў гэтай працы я хацеў даць яму такую магчымасць, даць яму магчымасць расправіць крылы, што не так проста ў творах, напісаных для фартэпіяна з аркестрам. Складана патлумачыць у агульных рысах, які прастор для інтэрпрэтацый ён меў, бо кожная з п’ес падпарадкоўваецца ўласнай логіцы. Адзіная п’еса, дзе гэта відавочна — „Talking To Myself". Тут проста вызначыць, дзе тэма, а дзе імправізацыі. Але так ці іначай, кожная з гэтых п’ес дала мне вялізны досвед: пачуць музыку, якая нарадзілася з нот, што я даў выканаўцу*».

Зноскі
------

1. ↑  *Gary S. Dalkin*. Zbigniew PREISNER 10 Easy Pieces for Piano : Classical CD Reviews (англ.).  Сайт «*MusicWeb International*» (1 ліпеня 2000). Праверана 4 красавіка 2022.
2. ↑  Zbigniew Preisner - Leszek Możdżer – 10 Łatwych Utworów Na Fortepian (англ.).  «*Discogs*». Праверана 18 студзеня 2019.
3. 1 2  Albums: Ten Easy Pieces for Piano (англ.)(недаступная спасылка).  Афіцыйны сайт Збігнева Прайснера. Архівавана з першакрыніцы 8 студзеня 2019. Праверана 18 студзеня 2019.
4. ↑  Preisner: 10 Easy Pieces for Piano — Leszek Możdżer (англ.).  «*AllMusic*». Праверана 20 студзеня 2019.
5. ↑  Zbigniew Preisner - Leszek Możdżer – 10 Łatwych Utworów Na Fortepian (англ.).  «*Discogs*». Праверана 18 студзеня 2019.
6. ↑  Zbigniew Preisner - Leszek Możdżer – 10 Easy Pieces for Piano (англ.).  «*Discogs*». Праверана 18 студзеня 2019.
7. 1 2 3  *Rchard Williams*. 10 Easy Pieces for Piano. Буклет альбома (2000).


|  |  |
| --- | --- |
| ⚙️   Тэматычныя сайты | Discogs · MusicBrainz |

| ⛭✯✰ Збігнеў Прайснер |
| --- |
| Спіс саўндтрэкаў Збігнева Прайснера |
| Дыскаграфія саўндтрэкаў | 
* Дэкалог (1991)
* Падвойнае жыццё Веранікі (1991)
* Аліўе Аліўе / Еўропа Еўропа (1992)
* Шкода (1992)
* Гульні ў палях Госпада (1992)
* Патаемны сад (1993)
* Тры колеры: Сіні (1993)
* Тры колеры: Белы (1994)
* Тры колеры: Чырвоны (1994)
* Калі мужчына кахае жанчыну (1994)
* Квартэт у 4 частках (1994)
* Ліпеньскае свята (1995)
* Эліза (1995)
* Казка: Праўдзівая гісторыя (1997)
* Парывы жадання (1997)
* Апошні верасень (2000)
* Абердзін (2000)
* Вайзер (2001)
* Між незнаёмцамі (2002)
* Дзіўныя сады (2003)
* Гэта ўсё пра любоў (2004)
* Прыгожая краіна (2005)
* Ананімка — Жанчына ў Берліне (2008)
* Сакрэт / Менахем і Фрэд (2013)
* Аглая (2013)
* Анжэліка (2015)
* Каралева Іспаніі (2016)
* Даліна ценяў (2018)
* Гісторыя вечнасці (2019)
* Страта і любоў (2019)
* Мама нічога не ведала (2020)
* Чалавек Божы (2021)
* Будучая няпамятлівасць (2021)

 |
| Самастойныя творы | 
* ✰ Рэквіем па маім сябры (1998)
* 10 простых п’ес для фартэпіяна (1999)
* Мае калядкі на канец стагоддзя (1999)
* Галасы (2001)
* Ціша, ноч і мроі (2007)
* Дзённікі надзеі (2013)
* 10 п’ес для аркестра (2015)
* У пошуку шляхоў. Новыя і старыя калядкі (2015)
* 2016 Куды? (2017)
* Змярканне (2019)
* Мелодыі маёй маладосці (2019)
* Яшчэ не позна (2022)

 |
| Канцэртныя альбомы | 
* Музыка Прайснера (1995)
* Чатыры колеры Лодзі (2014)
* Найлепшае са Збігнева Прайснера (2020)

 |
| Кампіляцыі | 
* Кеслёўскі (2003)
* Галасы Прайснера (2010)
* Прайснер: Фартэпіянная музыка (2018)

 |
| Аранжыроўкі | 
* На выспе (2006)
* Грымі замком (2015)

 |